טנקים בשירות צה"ל

מרכבה היא סדרת טנקי מערכה ישראליים שכוללת ארבעה דורות: מרכבה סימן 1, מרכבה סימן 2, מרכבה סימן 3 ומרכבה סימן 4. הדגם החדש ביותר הוא המרכבה סימן 4 ברק. כיום כל הטנקים של חיל השריון הם מסדרת המרכבה.]]
טנק הוא רכב קרבי משוריין החמוש בדרך כלל בתותח ובמקלעים. הטנק מוגן בשריון עבה, העוזר לו לשרוד את האש של האויב בשדה הקרב. ערך זה סוקר את הטנקים שהיו ונמצאים בשימוש חיל השריון ויחידות עצמאיות נוספות (של שריון) ב-צבא ההגנה לישראל (צה"ל). בסך הכל לצה"ל יש למעלה מ - 2200 טנקים מדגמים שונים בשירות פעיל.

== סקירה כללית ==

בתחילת דרכו, צה"ל לא רכש טנקים באופן מסודר אלא קיבץ טנקים מיושנים בדרכים לא-דרכים, עקב מגבלות מדיניות וחוסר ניסיון של צבא שרק נולד. כתוצאה מכך נוצר מצב בעייתי של ריבוי דגמי טנקים. המגוון הרחב הקשה על תחזוקת וחימוש הטנקים וגרם לבעיות בשיתוף כל הכלים במערכות הקרב.

עד סמוך למבצע קדש סוג הטנק היחיד של חיל השריון היה השרמן (מאוחר יותר שודרג לסופר שרמן) שצוותו כלל 5 לוחמים (מפקד, תותחן, טען-קשר, נהג ומיקלען). סמוך למבצע קדש הגיעו טנקי AMX-13 הצרפתיים שהיו טנקים קלים, ובין השאר, סייעו לצנחנים בקרב המיתלה. שני דגמים אלו יצאו משירות לאחר מלחמת ששת הימים.
לפני מלחמת ששת הימים נקלטו טנקי M48 פטון האמריקאיים והצנטוריון הבריטי.

לאחר מלחמת ששת הימים קלט צה"ל את טנקי המגח, שכבר אז נחשבו למיושנים מול צבאות ערב, שהחלו מצטיידים באותו זמן בטנקי T-62.

חלק מטנקי השלל ממלחמת ששת הימים היו טנקים סובייטיים מדגמי {{כ}}T-54 ו-T-55 שהוכנסו לשימוש מבצעי בצה"ל ונקראו "טירנים". ואחרי מלחמת יום הכיפורים נכנס 120 יחידות מטנקי השלל של T-62 לשרות בצה"ל.

ניסיון לרכוש מבריטניה את טנק הצ'יפטיין לא יצא לפועל בגלל לחץ ערבי וכתוצאה מכך הוחלט על פיתוח טנק תוצרת ישראל. ב-1970 החל משרד הביטחון לפתח את טנק המרכבה והדגם הראשון שלו, מרכבה סימן 1, נכנס לשירות ב-1980. הטנק ערך טבילת אש במלחמת לבנון שבמהלכה התגלו כשלים הנדסיים במערכת בקרת האש שלו, אך למרות זאת נחשב להצלחה. בעקבות זאת הוחלט על המשכת פיתוח סדרת המרכבה שהפכה לטנק המערכה העיקרי של צה"ל בשנות ה-2000. במהלך האינתיפאדה השנייה פעלו טנקי מגח 6 ו-7 לצד טנקי מרכבה סימן 2 ומרכבה סימן 3 ב"ז שהוסבו ללוחמה בשטח בנוי. בשנים 2003–2004 הוצאו טנקי המגח משירות סדיר והוחלפו בטנקי מרכבה סימן 4 שהוכיחו את יעילותם בלחימה ברצועת עזה. ב-2009 החל חיל השריון בקליטת טנקי מרכבה סימן 4מ עם מערכת הגנה אקטיבית "מעיל רוח" ובסוף 2012 הוסבו כל טנקי חטיבה 401 לטנקי מרכבה סימן 4מ. ב-2014 החלו בהסבת חטיבה 7 מטנקי מרכבה סימן 2 לטנקי מרכבה סימן 4מ גם כן, וזאת הסתיימה ב-2016. ב-2019 הוסבה חטיבה 188 למרכבה סימן 4מ 400 וב-2023 קלטה חטיבה 401 את הדגם המתקדם ביותר - מרכבה סימן 4 ברק - שעתיד להיכנס לכלל החטיבות הסדירות ולהחליף את הטנקים הקיימים שיועברו למילואים.

כיום מפעיל חיל השריון טנקי מערכה על טהרת סדרת המרכבה: ארבע חטיבות סדירות של מרכבה סימן 4מ ומרכבה סימן 4 ברק (הטנק המתקדם ביותר בחיל ואחד המתקדמים ביותר בעולם), חטיבות המילואים מפעילות טנקי מרכבה סימן 3 ב"ז (שדרוג של מרכבה סימן 3), ומרכבה סימן 4. הטנקים חמושים בתותח תע"ש 120 מ"מ שיורה מגוון פגזים, בהם חץ-ח"ש, חלולן, כלנית 120 מ"מ (רב-תכליתי) וחצב 120 מ"מ (נגד מבנים וחי"ר מבוצר). בנוסף הטנקים חמושים במקלעי מאג 7.62 מ"מ, מקלעים כבדים M2 בראונינג 0.5 ומרגמות 60 חש"ן.

פלוגות הסיור (פלס"ר שריון) והפלוגות המסייעות (פלמ"ס, מסייעת שריון) מפעילים אמצעי לחימה נוספים בהם רובי M16 ו-M4A1, מקלעי נגב ומאג, רכבי HMMWV, נגמ"שים ומרגמות כולל מרגמת קשת 120 מ"מ.

== רשימת טנקים ==

הטבלה הבאה מסדרת את דגמי הטנקים ששרתו בצה"ל בחיל השריון הישראלי ומחוצה לו, לפי שנות כניסה לשירות. לחלק מהטנקים לא נתון עובי במ"מ של השריון, אלא מצוין רק סוג השריון. הסיבה לכך היא שברוב הטנקים החדשים הנתון המדויק של עובי השריון מסווג.

{| class="toccolours" border="1" cellpadding="3" bgcolor="#f0fff0" style=" margin: 0 1em 1em 0;"
|-
|colspan="11" bgcolor="#8fbc8f" align="center" | שנות ה-40 וה-50 של המאה ה-20

|-
! שם הטנק || תמונה || שנת יצור || ארץ ייצור || אנשי צוות || סוג הטנק || סוג השריון || חימוש || מהירות דרך מרבית || עימותים עיקריים || הוצא משירות
|-
|הוצ'קיס || 1939 || || 2 || טנק קל || פלדה 40-22 מ"מ || תותח 37 מ"מ, מקלע 7.5 מ"מ || 36 קמ"ש || מלחמת העולם השנייה, מלחמת העצמאות || שנות ה-50
|-
|קרומוול || 1943|| בריטניה || 5 || טנק שיוט || פלדה 76-8 מ"מ || תותח 57 מ"מ, 2 מקלעים || 61 קמ"ש || מלחמת העולם השנייה, מלחמת העצמאות || שנות ה-50
|-
|M4 שרמן || 1942 || || 5 || טנק בינוני || פלדה 76-12 מ"מ || תותח 75 מ"מ 3 מקלעים || 48 קמ"ש || מלחמת העולם השנייה, מלחמת העצמאות || שנות ה-60
|-
|colspan="11" bgcolor="#8fbc8f" align="center" | שנות ה-50 וה-60 של המאה ה-20
|-
|M10 וולברין / אכילס
|
|1942
|ארצות הברית / בריטניה
|5
|משחית טנקים
|
|
|
|מלחמת העולם השנייה
|שנות ה-50
|-
|שרמן M-50 || 1945 || ארצות הברית (ייצור המקור) ו ישראל (הסבה והשבחה) || 5 || טנק בינוני || פלדה 76-12 מ"מ || תותח 75 מ"מ, ו-3 מקלעים || 48 קמ"ש || מבצע קדש, מלחמת ששת הימים, מלחמת יום הכיפורים || שנות ה-70 של המאה העשרים
|-
| שרמן M-51 || 1960~ || השבחה ישראלית של ה-M50 שרמן || 5 || טנק בינוני/טנק מערכה || פלדה, 13-108 מ"מ || תותח 105 מ"מ, 3 מקלעים || 45 קמ"ש || מלחמת ששת הימים, מלחמת יום הכיפורים || לאחר מלחמת יום כיפור
|-
| AMX-13 || 1952 || || 3 || טנק קל || פלדה עד 25 מ"מ || תותח 75 מ"מ, 2 מקלעים || 60 קמ"ש|| מבצע קדש, מלחמת ששת הימים || לאחר מלחמת ששת הימים
|-
| M48 פטון / מגח 3 || 1952 || || 4 || טנק מערכה || פלדה עד 125 מ"מ || תותח 105 מ"מ, 3 מקלעים || 48 קמ"ש|| מלחמת ששת הימים, מלחמת יום הכיפורים, מבצע שלום הגליל || תחילת שנות ה-80
|-
|שוט || 1949 || בריטניה || 4 || טנק מערכה || פלדה עד 152 מ"מ || תותח 105 מ"מ, 2 מקלעים || 43 קמ"ש || מלחמת ששת הימים, מלחמת יום הכיפורים, מבצע שלום הגליל || הושבח ל"שוט-קל"
|-
|colspan="11" bgcolor="#8fbc8f" align="center" | שנות ה-70 של המאה ה-20
|-
| M60 פטון || 1960 || || 4 || טנק מערכה || פלדה עד 127 מ"מ || תותח 105 מ"מ, 3 מקלעים || 48 קמ"ש|| מלחמת יום הכיפורים, מבצע שלום הגליל || הושבח למגח 6
|-
| מגח 3 || colspan=2 | השבחה ישראלית של M48 פטון || 4 || טנק מערכה || פלדה עד 125 מ"מ || תותח 105 מ"מ, 3 מקלעים || 48 קמ"ש|| מלחמת יום הכיפורים, מבצע שלום הגליל || תחילת שנות ה-80
|-
|שוט קל || colspan=2 | השבחה ישראלית || 4 || טנק מערכה || פלדה עד 152 מ"מ || תותח 105 מ"מ, 3 מקלעים || 43 קמ"ש|| מלחמת יום הכיפורים, מבצע שלום הגליל, האינתיפאדה השנייה || 2002
|-
|טירן || colspan=2 | השבחה ישראלית של T-55 ו-T-54 שלל || 4 || טנק מערכה || פלדה עד 203 מ"מ || תותח 105 מ"מ, 2 מקלעים || 48 קמ"ש|| מלחמת ההתשה מלחמת יום הכיפורים||1990
|-
|colspan="11" bgcolor="#8fbc8f" align="center" | שנות ה-80 של המאה ה-20
|-
| מגח 6 || colspan=2 | השבחה ישראלית של M60 פטון || 4 || טנק מערכה || פלדה עד 127 מ"מ, מיגון ריאקטיבי || תותח 105 מ"מ, 3 מקלעים || 48 קמ"ש|| מלחמת יום הכיפורים, מבצע שלום הגליל, האינתיפאדה השנייה || 2004
|-
| מרכבה סימן 1 || 1979 || || 4 || טנק מערכה || מסווג || תותח 105 מ"מ, 4 מקלעים, מרגמה|| 50 קמ"ש || מבצע שלום הגליל || 2014
חלק הושבח למרכבה סימן 2
|-
| מרכבה סימן 2 || 1983 || || 4 || טנק מערכה || מסווג || תותח 105 מ"מ, 4 מקלעים, מרגמה, מדוכות עשן || 50 קמ"ש || מבצע שלום הגליל, האינתיפאדה השנייה, מלחמת לבנון השנייה, מבצע עופרת יצוקה, מבצע צוק איתן || 2016
(סדיר)

2020 (מילואים)

חלק הושבח למרכבה 2 ד'
|-
|colspan="11" bgcolor="#8fbc8f" align="center" | שנות ה-90 של המאה ה-20
|-
| מרכבה סימן 3 || 1990 || || 4 || טנק מערכה || מסווג || תותח 120 מ"מ, 3 מקלעים, מרגמה, מדוכות עשן || 55 קמ"ש || האינתיפאדה השנייה, מלחמת לבנון השנייה ||הושבח למרכבה סימן 3 ב"ז
|-
|מרכבה סימן 2 ד'
| שנות ה-90 || || 4 || טנק מערכה || מסווג + קס"ג || תותח 105 מ"מ, 4 מקלעים, מרגמה, מדוכות עשן || 50 קמ"ש || האינתיפאדה השנייה, מלחמת לבנון השנייה, מבצע עופרת יצוקה, מבצע צוק איתן, מלחמת חרבות ברזל|| אחרון הגרסאות לסימן 2, יצא משירות ב-2020. שב זמנית לשירות כדי לתגבר את מערך המילואים ב-2023 כחלק ממאמץ מלחמת חרבות ברזל (ראו בערך)
|-
| מרכבה סימן 3 ב"ז || 1995 || || 4 || טנק מערכה || מסווג, תוספת מיגון קס"ג || תותח 120 מ"מ, 3 מקלעים, מרגמה, מדוכות עשן || 55 קמ"ש || האינתיפאדה השנייה, מלחמת לבנון השנייה, מבצע עופרת יצוקה, מבצע צוק איתן, חרבות ברזל|| 2020 (סדיר)
|-
| מגח 7 || colspan=2 | השבחה ישראלית של M60 פטון || 4 || טנק מערכה || מיגון פסיבי חדש || תותח 105 מ"מ, 3 מקלעים || 48 קמ"ש|| האינתיפאדה השנייה || 2004 (סדיר)2014 (מילואים)
|-
|colspan="11" bgcolor="#8fbc8f" align="center" | שנות ה-2000
|-
| מרכבה סימן 4 || 2004 || || 4 || טנק מערכה || מסווג || תותח 120 מ"מ, 2 מא"גים, מקלע M2 ברואנינג, מרגמה, מדוכות עשן || 63 קמ"ש || האינתיפאדה השנייה, מלחמת לבנון השנייה, מבצע עופרת יצוקה, חרבות ברזל|| פעיל במילואים, בפלוגות שריון של הגנת הגבולות, וביחידות הכשרה
|-
| מרכבה סימן 4מ || 2009 || || 4 || טנק מערכה || מסווג + מעיל רוח || תותח 120 מ"מ, 2 מא"גים, מקלע M2 ברואנינג, מרגמה, מדוכות עשן || 63 קמ"ש || מבצע צוק איתן, חרבות ברזל|| עדיין פעיל
|-
| מרכבה סימן 4 ברק || 2023 || || 4 || טנק מערכה || מסווג + מעיל רוח משופר || תותח 120 מ"מ, 2 מא"גים, מקלע M2 ברואנינג ומרגמה || 63 קמ"ש || חרבות ברזל || עדיין פעיל
|}

==לקריאה נוספת==
* 

==קישורים חיצוניים==
* 

==הערות שוליים==

*
קטגוריה:טנקים
קטגוריה:חיל השריון הישראלי
קטגוריה:צה"ל: אמצעי לחימה